Held og en hurtig indsats fra brandfolkene forhindrede ilden i at brede sig.

Da en beboer i en landejendom i Uggerby ved Hirtshals kom hjem fra arbejde natten til torsdag, opdagede han et lysskær fra laden. Han fandt hurtigt ud af at det var ild, og fik alarmeret brandvæsnet. Laden stod ikke til at redde, og nedbrændte, og kun på grund af en målrettet indsats - og masser af vand - forhindrede brandfolkene ilden i at sprede sig til stuehuset, der kun blev røgskadet. Ilden opstod muligvis i et køleskab i laden.